SPOROČILO KOMISIJE EVROPSKEMU PARLAMENTU IN SVETU

INSTRUMENT ZA PREDPRISTOPNO POMOČ (IPA) SPREMENJENI VEČLETNI ORIENTACIJSKI FINANČNI OKVIR ZA LETO 2013

Uvod

Večletni orientacijski finančni okvir za instrument za predpristopno pomoč (IPA) je namenjen zagotovitvi podatkov o okvirni razčlenitvi skupnih sredstev IPA, ki jo predlaga Komisija v skladu s členom 5 Uredbe (ES) št. 1085/2006 o vzpostavitvi IPA[1]. Deluje kot vez med političnim okvirom znotraj širitvenega paketa in proračunskim postopkom. Dokumenti večletnega orientacijskega načrtovanja, ki so pripravljeni za vsako državo upravičenko, za program, namenjen več upravičenkam, in za čezmejno sodelovanje ter na podlagi katerih se dodeli predpristopna pomoč, upoštevajo okvirno razčlenitev, ki je predlagana v večletnem orientacijskem finančnem okviru.

Večletni orientacijski finančni okvir temelji na triletnem ciklu sprotnega načrtovanja programov. Praviloma se večletni orientacijski finančni okvir za leta N, N + 1 in N + 2 predloži v zadnjem četrtletju leta N − 2 kot del širitvenega paketa in predstavlja predlagano finančno izvedbo političnih prednostnih nalog, določenih v samem paketu, ob upoštevanju finančnega okvira. Ker je leto 2013 zadnje proračunsko leto za IPA, zajema ta večletni orientacijski finančni okvir samo spremembe, predvidene v tem letu. Navaja dodelitev sredstev za predpristopno pomoč po državah in komponentah za leto 2013, poleg tega pa tudi oceno sredstev za program, namenjen več upravičenkam, in odhodkov za podporo.

Kot v preteklih letih objavljeni večletni orientacijski finančni okvir izhaja iz trenutnega statusa zadevnih držav. Tako odraža spremembo statusa Srbije, ki je postala država kandidatka februarja 2012[2], in predvideni datum pristopa Hrvaške 1. julija 2013.

Splošne politične prednostne naloge za predpristopni proces so določene v partnerstvih za pristop in evropskih partnerstvih, letnih poročilih o napredku ter strateškem dokumentu o širitvi, vključenih v širitveni paket, ki se vsako jesen predloži Evropskemu parlamentu in Svetu.

Strateško finančno načrtovanje

1. Dodelitev sredstev po državah

Izhodišče za dodelitve v letu 2007 sta bili zavezi Komisije, da nobena država upravičenka leta 2007 ne bo prejela manj kot leta 2006 ter da Albanija ter Bosna in Hercegovina ne bi smeli prejeti manj od letnega povprečja sredstev, ki sta jih prejeli med letoma 2004 in 2006. Druga zaveza je odražala dejstvo, da se je večji del sredstev za ti državi izplačal v letu 2004.

Zneski od leta 2008 naprej so bili izračunani na podlagi dodeljenih sredstev na prebivalca, ki so se v preteklosti navajala kot približek potreb in učinka. Na podlagi tega ukrepa se je raven na prebivalca za vsako od potencialnih držav kandidatk zahodnega Balkana v času sedanjega finančnega okvira povečala glede nad povprečje iz obdobja 2004–2006, ki je znašalo 23 EUR na prebivalca (v cenah iz leta 2004), ki so jih države prejele v okviru programa CARDS[3]. Upoštevana je bila splošna razčlenitev sredstev po državah, razen za Kosovo[4], ki je prejelo višja sredstva IPA. Leta 2008 je proračunski organ namreč odobril 60 milijonov EUR v okviru obsežnejšega zagotavljanja novih sredstev za podporo stabilnosti in razvoja na Kosovu. K temu je bila dodana še prerazporeditev v višini nadaljnjih 60 milijonov EUR iz neporabljenih odobritev v okviru makrofinančne pomoči. Leta 2009 so bile na podlagi dogovora na konferenci donatorjev, ki je potekala julija 2008, prevzete dodatne obveznosti v višini 40 milijonov EUR.

Za Hrvaško in Nekdanjo jugoslovansko republiko Makedonijo je dodeljena raven nad 30 EUR na prebivalca (v cenah iz leta 2004). Financiranje za Hrvaško bo v zadevnem obdobju ostalo na enaki ravni. Glede na pričakovani datum pristopa Hrvaške dne 1. julija 2013 se bo dodelitev sredstev Hrvaški v okviru IPA znižala na polovico zneskov, ki so bili prvotno predvideni za navedeno leto, razen za razvoj podeželja, za kar bo dodelitev za leto 2013 ohranjena v celoti na ravni, ki je bila prvotno predvidena. Finančna sredstva na prebivalca, namenjena Nekdanji jugoslovanski republiki Makedoniji, pa se bodo ne glede na velikost te države še naprej povečevala, glede na najnižji znesek financiranja, potreben za ustrezno upravno zmogljivost.

Finančna sredstva na prebivalca, namenjena Črni gori, so višja kot v drugih državah, ker je ne glede na velikost države za vzpostavitev ustrezne upravne zmogljivosti potreben določen najnižji znesek financiranja.

Pomoč Turčiji na prebivalca se bo ob upoštevanju velikosti in absorpcijske sposobnosti države v obdobju 2007–2013 postopoma povečevala.

Islandija je zaradi svoje usklajenosti z zakonodajo EU prek Sporazuma o Evropskem gospodarskem prostoru ter gospodarske in socialne razvitosti izjema med državami kandidatkami. Zato je bilo dogovorjeno, da bo pomoč v okviru IPA prejela izključno v okviru komponente I, ki jo upravlja Komisija. Financiranje zajema tri leta in se je začelo v letu 2011.

2. Dodelitev sredstev po komponentah

IPA se izvaja v okviru naslednjih petih komponent: I – pomoč pri prehodu in vzpostavljanje institucij; II – čezmejno sodelovanje; III – regionalni razvoj; IV – razvoj človeških virov; in V – razvoj podeželja.

Komponenta I, pomoč pri prehodu in vzpostavljanje institucij, zajema vse ukrepe vzpostavljanja institucij in naložbe, povezane s pravnim redom; državam upravičenkam pomaga vzpostaviti zmogljivosti na področju uprave in pravosodja ter v skladu s prednostnimi nalogami obravnava ukrepe za sodelovanje, ki niso izrecno zajeti v drugih komponentah.

Komponenta II, čezmejno sodelovanje, podpira čezmejne dejavnosti med državami upravičenkami ter med državami upravičenkami in državami članicami; zajema tudi ustrezno udeležbo upravičenk IPA v nadnacionalnih programih sodelovanja Evropskega sklada za regionalni razvoj (ESRR) v okviru cilja teritorialnega sodelovanja strukturnih skladov in v programih Evropskega instrumenta sosedstva in partnerstva (ENPI) za morske bazene.

Komponente III–V so na voljo samo državam kandidatkam ter naj bi jih pripravile za načrtovanje programov, izvajanje in upravljanje strukturnih skladov, Kohezijskega sklada in skladov za razvoj podeželja po pristopu, in sicer s približevanjem – čim več v okviru pravil o zunanji pomoči – izvajalskih postopkov teh skladov. Natančneje povedano skuša komponenta III, regionalni razvoj, čim bolj posnemati Evropski sklad za regionalni razvoj in Kohezijski sklad. Komponenta IV, razvoj človeških virov, pa pripravlja države kandidatke na izvajanje Evropskega socialnega sklada v okviru evropske strategije zaposlovanja. Komponenta V, razvoj podeželja, pomaga državam kandidatkam, da se pripravijo na popristopne programe za razvoj podeželja, ki jih financira EU, z izvajanjem predpristopne pomoči prek sistemov, čim bolj podobnih tistim, ki so potrebni po pristopu.

Pri določanju dodelitev sredstev po komponentah sta se ustrezno upoštevali pripravljenost decentraliziranih upravljalnih sistemov, ki so potrebni za izvajanje komponent III, IV, in V, v sedanjih državah kandidatkah in potreba, da mora biti financiranje v okviru komponente II, ki se navezuje na čezmejno sodelovanje z državami članicami, enakovredno ustreznemu financiranju ESRR iz razdelka 1b.

3. Druge dodelitve sredstev

Odhodki za podporo

Ta sredstva zajemajo upravne stroške, neposredno povezane z izvajanjem IPA.

Dodelitev sredstev programu, namenjenemu več upravičenkam

Programi v okviru komponente I, namenjeni več upravičenkam, so oblikovani tako, da dopolnjujejo nacionalne programe ter krepijo večstranske odnose na zahodnem Balkanu in v Turčiji. Ta strategija je osredotočena na področja, opredeljena kot ključna za evropsko povezovanje in stabilnost v regiji, ter vprašanja, v zvezi s katerimi bi morale države sodelovati. Iz teh sredstev se financirajo programi z regionalnim učinkom in/ali tisti, ki lahko dosežejo ekonomije obsega ali ekonomije povezanih proizvodov, če se izvajajo horizontalno v več državah upravičenkah.

Programi, namenjeni več upravičenkam, med drugim podpirajo Regionalno šolo za javno upravo, Srednjeevropski sporazum o prosti trgovini (CEFTA), Svet za regionalno sodelovanje, boj proti organiziranemu kriminalu, štipendije Erasmus in visokošolsko izobraževanje. Zagotavljajo tudi osnovo za mehanizem za spodbujanje razvoja civilne družbe, ki združuje podporo iz nacionalnih programov in programov IPA, namenjenih več upravičenkam. V okviru instrumenta za izmenjavo informacij in tehnično pomoč TAIEX poteka vzpostavljanje institucij na zahodnem Balkanu, v Turčiji in na Islandiji, dodeljujejo pa se tudi sredstva za revizije in ocene regionalnih in nacionalnih programov ter za dejavnosti informiranja in komuniciranja. S precejšnjim delom regionalnih in horizontalnih dodelitev se bodo še naprej podpirale potrebne naložbe za mala in srednje velika podjetja, energetsko učinkovitost in razvoj infrastrukture, ki se izvajajo v tesnem sodelovanju z Evropsko investicijsko banko in drugimi mednarodnimi finančnimi institucijami. Ta podpora se bo usklajevala znotraj investicijskega okvira za zahodni Balkan, ki je bil vzpostavljen konec leta 2009 za krepitev usklajevanja in sodelovanja med donatorji in mednarodnimi finančnimi institucijami, ki se dejavno udejstvujejo na zahodnem Balkanu. Od leta 2010 je zaradi lažjega izvajanja tudi del komponente II, ki zajema udeležbo držav v čezmejnih programih sodelovanja ESRR „Sredozemlje“ in „Jugovzhodna Evropa“, namenjen več upravičenkam.

Prikaz zneskov

Razpredelnica v nadaljevanju prikazuje zgoraj navedene zneske v tekočih cenah in v eurih. Prikazane so dodelitve sredstev po državah in komponentah, pa tudi dodelitve sredstev za program, namenjen več upravičencem, ter odhodki za podporo za leto 2013 v skladu s predlogom proračuna za leto 2013. Zaradi večje preglednosti so navedeni še končni zneski prevzetih obveznosti za prejšnja leta ter posodobljeni zneski za leto 2012.

Spremenjeni večletni orientacijski finančni okvir: razčlenitev sredstev instrumenta za predpristopno pomoč za leto 2013 na dodelitve po državah in komponentah

Država/komponenta || 2007 || 2008 || 2009 || 2010 || 2011 || 2012 || 2013

Države kandidatke

HRVAŠKA

Pomoč pri prehodu in vzpostavljanje institucij || 49 611 775 || 45 374 274 || 45 601 430 || 39 483 458 || 39 959 128 || 39 969 161 || 17 437 970

Čezmejno sodelovanje || 9 688 225 || 14 725 726 || 15 898 570 || 15 601 136 || 15 869 158 || 16 442 542 || 9 749 192

Regionalni razvoj || 45 050 000 || 47 600 000 || 49 700 000 || 56 800 000 || 58 200 000 || 57 453 890 || 30 088 235

Razvoj človeških virov || 11 377 000 || 12 700 000 || 14 200 000 || 15 700 000 || 16 000 000 || 15 899 000 || 8 546 000

Razvoj podeželja || 25 500 000 || 25 600 000 || 25 800 000 || 26 000 000 || 26 500 000 || 25 820 793 || 27 700 000

SKUPAJ || 141 227 000 || 146 000 000 || 151 200 000 || 153 584 594 || 156 528 286 || 155 585 386 || 93 521 397[5]

|| || || || || || ||

NEKDANJA JUGOSLOVANSKA REPUBLIKA MAKEDONIJA

Pomoč pri prehodu in vzpostavljanje institucij || 41 641 613 || 41 122 001 || 39 310 500 || 36 917 068 || 29 403 410 || 28 659 161 || 27 058 357

Čezmejno sodelovanje || 4 158 387 || 4 077 999 || 4 371 501 || 4 467 526 || 4 524 876 || 3 583 373 || 5 093 041

Regionalni razvoj || 7 400 000 || 12 300 000 || 20 800 000 || 29 400 000 || 39 300 000 || 40 949 983 || 50 276 471

Razvoj človeških virov || 3 200 000 || 6 000 000 || 7 100 000 || 8 400 000 || 8 800 000 || 10 288 000 || 10 636 000

Razvoj podeželja || 2 100 000 || 6 700 000 || 10 200 000 || 12 500 000 || 16 000 000 || 17 991 604 || 20 157 737

SKUPAJ || 58 500 000 || 70 200 000 || 81 782 001 || 91 684 594 || 98 028 286 || 101 472 121 || 113 221 606

|| || || || || || ||

ISLANDIJA

Pomoč pri prehodu in vzpostavljanje institucij || || || || || 12 000 000 || 11 997 400 || 5 810 415

SKUPAJ || || || || || 12 000 000 || 11 997 400 || 5 810 415

|| || || || || || ||

ČRNA GORA

Pomoč pri prehodu in vzpostavljanje institucij || 27 490 504 || 28 112 552 || 29 832 179[6] || 29 838 823 || 29 843 599 || 16 346 471 || 5 073 420

Čezmejno sodelovanje || 3 909 496 || 4 487 448 || 4 667 821 || 3 682 690 || 4 310 344 || 4 588 551 || 4 668 687

Regionalni razvoj || || || || || || 7 982 738 || 14 752 941

Razvoj človeških virov || || || || || || 2 775 000 || 2 808 000

Razvoj podeželja || || || || || || 3 258 308[7] || 7 285 467

SKUPAJ || 31 400 000 || 32 600 000 || 34 500 000 || 33 521 513 || 34 153 943 || 34 951 068 || 34 588 515

|| || || || || || ||

SRBIJA

Pomoč pri prehodu in vzpostavljanje institucij || 181 496 352 || 179 441 314 || 182 551 643 || 186 206 679 || 190 556 810 || 190 600 995 || 196 683 533

Čezmejno sodelovanje || 8 203 648 || 11 458 686 || 12 248 357 || 11 751 753 || 11 322 790 || 11 497 244 || 11 630 694

Regionalni razvoj || || || || || || ||

Razvoj človeških virov || || || || || || ||

Razvoj podeželja || || || || || || ||

SKUPAJ || 189 700 000 || 190 900 000 || 194 800 000 || 197 958 432 || 201 879 600 || 202 098 239 || 208 314 227

TURČIJA

Pomoč pri prehodu in vzpostavljanje institucij || 256 702 720 || 256 125 297 || 239 550 810 || 217 809 826 || 231 268 023 || 227 499 161 || 238 500 014

Čezmejno sodelovanje || 2 097 280 || 2 874 709 || 3 049 190 || 3 090 174 || 5 131 977 || 2 174 617 || 2 218 109

Regionalni razvoj || 167 500 000 || 173 800 000 || 182 700 000 || 238 100 000 || 293 400 000 || 356 066 389 || 366 882 353

Razvoj človeških virov || 50 200 000 || 52 900 000 || 55 600 000 || 63 400 000 || 77 600 000 || 83 188 000 || 91 167 077

Razvoj podeželja || 20 700 000 || 53 000 000 || 85 500 000 || 131 300 000 || 172 500 000 || 187 387 295 || 204 184 796

SKUPAJ || 497 200 000 || 538 700 006 || 566 400 000 || 653 700 000 || 779 900 000 || 856 315 462 || 902 952 349

Potencialne kandidatke

ALBANIJA

Pomoč pri prehodu in vzpostavljanje institucij || 54 318 790 || 65 237 756[8] || 71 360 000 || 84 200 000[9] || 84 301 650 || 85 140 996 || 84 682 966

Čezmejno sodelovanje || 6 681 210 || 8 582 244 || 9 822 921 || 9 973 173 || 10 126 636 || 9 433 169 || 10 666 232

SKUPAJ || 61 000 000 || 73 820 000 || 81 182 921 || 94 173 173 || 94 428 286 || 94 574 165 || 95 349 198

BOSNA IN HERCEGOVINA

Pomoč pri prehodu in vzpostavljanje institucij || 58 136 394 || 69 854 783 || 83 900 000 || 100 688 099 || 102 681 861 || 102 670 996 || 103 493 402

Čezmejno sodelovanje || 3 963 606 || 4 945 217 || 5 207 746 || 4 696 495 || 4 746 425 || 5 197 353 || 5 342 041

SKUPAJ || 62 100 000 || 74 800 000 || 89 107 746 || 105 384 594 || 107 428 286 || 107 868 349 || 108 835 443

|| || || || || || ||

KOSOVO

Pomoč pri prehodu in vzpostavljanje institucij || 68 300 000 || 184 700 000 || 106 100 000 || 66 100 000 || 66 900 000 || 67 000 144 || 68 477 942

Čezmejno sodelovanje || 0 || 0 || 0 || 1 200 000 || 1 800 000 || 1 800 000 || 2 987 731

SKUPAJ || 68 300 000 || 184 700 000 || 106 100 000 || 67 300 000 || 68 700 000 || 68 800 144 || 71 465 673

PROGRAMI ZA POSAMEZNE DRŽAVE SKUPAJ

|| 1 109 427 000 || 1 311 720 006 || 1 305 072 668 || 1 397 306 900 || 1 553 046 687 || 1 633 662 334 || 1 634 058 823

PROGRAMI, NAMENJENI VEČ UPRAVIČENKAM

Pomoč pri prehodu in vzpostavljanje institucij || 129 571 000[10] || 137 736 644[11] || 188 867 536[12] || 141 706 551[13] || 187 860 605[14] || 207 031 122[15] || 171 226 015

Čezmejno sodelovanje || 0 || 0 || 0 || 4 921 679 || 5 293 313 || 5 672 378 || 6 059 026

ODHODKI ZA PODPORO

|| 44 793 000 || 51 950 000 || 47 648 000 || 47 393 000 || 52 183 900 || 52 747 050 || 53 302 924

SKUPAJ PRIHODKI

|| 1 263 200 000 || 1 501 406 650 || 1 541 588 204 || 1 591 328 130 || 1 798 384 505 || 1 899 112 884 || 1 864 646 788

Zneski so izraženi v eurih in tekočih cenah.

[1] UL L 201, 31.7.2006, str. 82–93.

[2] Komponente III, IV in V za Srbijo se odprejo, če Svet in Evropski parlament sprejmeta spremembo Uredbe (ES) št. 1085/2006, kot jo predlaga Komisija (COM(2012) 329 z dne 20. junija 2012).

[3] Predhodnik IPA v regiji (pomoč Skupnosti za obnovo, razvoj in stabilizacijo), ki se je izvajal v obdobju 2000–2006.

[4] To poimenovanje ne posega v stališča glede statusa ter je v skladu z RVSZN 1244 in mnenjem Meddržavnega sodišča o razglasitvi neodvisnosti Kosova.

[5] 50 % začetne dodelitve za leto 2013 za komponente od I do IV in 100 % začetne dodelitve za leto 2013 za komponento V.

[6] Ta znesek vključuje 1,2 milijona EUR dodatnih sredstev iz izterjav v zvezi s prejšnjimi programi.

[7] Začel se je postopek prenosa teh sredstev s komponente „Razvoj podeželja“ na komponento „Pomoči pri prehodu in vzpostavljanje institucij“.

[8] Ta znesek vključuje 3,12 milijona EUR dodatnih sredstev iz izterjav v zvezi s prejšnjimi programi.

[9] Ta znesek vključuje 1,5 milijona EUR dodatnih sredstev iz izterjav v zvezi s prejšnjimi programi.

[10] Ta znesek vključuje 20,6 milijona EUR dodatnih sredstev iz izterjav v zvezi s prejšnjimi programi.

[11] Ta znesek vključuje 2,0 milijona EUR dodatnih sredstev iz izterjav v zvezi s prejšnjimi programi.

[12] Ta znesek vključuje 22,8 milijona EUR dodatnih sredstev iz izterjav v zvezi s prejšnjimi programi.

[13] Znesek vključuje znižanje v višini 29 milijonov EUR za instrument za zanesljivo preskrbo s hrano, ki bo povrnjeno v letih 2011 (14 milijonov EUR), 2012 (6 milijonov EUR) in 2013 (9 milijonov EUR). Sredstva, povrnjena v teh letih, bodo uporabljena za dodelitev Islandiji. Ta znesek vključuje tudi 2,7 milijona EUR dodatnih sredstev iz izterjav v zvezi s prejšnjimi programi.

[14] Ta znesek vključuje 1,6 milijona EUR dodatnih sredstev iz izterjav v zvezi s prejšnjimi programi.

[15] Ta znesek vključuje 32,1 milijona EUR dodatnih sredstev iz izterjav v zvezi s prejšnjimi programi.